
RAPORT DE SPECIALITATE

Analizând Proiectul de hotărâre privind pregătirea, promovarea și participarea în cadrul Programului Regional Sud-Muntenia 2021-2027 cu proiectul “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”, am constatat următoarele:
Proiectul de hotărâre a fost întocmit conform prevederilor legale din:
· OUG 57/2019 – privind Codul Administrativ;
· Ghidul Solicitantului pentru PRSM/ 249/PRSM_P2/OP2/RSO2.1/ PRSM_A34, Prioritatea 2 - O regiune cu orașe prietenoase cu mediu, Obiectivul Specific RSO 2.1 - Promovarea eficienței energetice și reducerea emisiilor de gaze cu efect de seră, Operațiunea C - Promovarea eficientei energetice si reducerea emisiilor de gaze cu efect de sera prin investitii în clădiri publice, în cadrul Programului Regional Sud-Muntenia 2021-2027.
Între Autoritatea locală și MDLPA s-a semnat Contractul de finanțare nr.6106 PNRR care prevede o valoare maxima nerambursabila de 3.618.846,11 lei, inclusiv tva.
In conformitate cu Devizul General intocmit, valoarea totală a proiectului este 7.575.140,90 lei inclusiv tva, din care C+M = 4.128.435,00 lei, inclusiv tva.
Având in vedere cele prezentate mai sus, rezultă o contribuție proprie a UAT Oraș Boldești Scăeni in valoare de 3.956.294,79 lei.
Ținând cont de imposibilitatea finanțării de la Bugetul Local a sumei de 3.956.294,79 lei (inclusiv TVA), s-a propus inițierea demersurilor de reziliere a contractului de finanțare nr.6106.
Pentru realizarea investiției “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”, se dorește accesarea sursei de finanțare din cadrul Programului Regional Sud-Muntenia 2021-2027, Prioritatea 2 - O regiune cu orașe prietenoase cu mediu, Obiectivul Specific RSO 2.1 -Promovarea eficienței energetice și reducerea emisiilor de gaze cu efect de seră, Operațiunea C - Promovarea eficientei energetice si reducerea emisiilor de gaze cu efect de sera prin investitii în clădiri publice.
Faţă de cele menţionate mai sus, consider că adoptarea unei Hotărâri a Consiliului Local privind pregătirea, promovarea și participarea în cadrul Programului Regional Sud-Muntenia 2021-2027 cu proiectul “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”, este necesară şi oportună.

